《奉别张岳州说二首（一作答张燕公岳州宴别）》
唐代·王熊

长沙辞旧国，洞庭逢故人。薰兰敦久要，披雾转相亲。

岁月空嗟老，江山不惜春。忽闻黄鹤曲，更作白头新。

平生共风月，倏忽间山川。不期交淡水，暂得款忘年。

兴逸方罢钓，帆开欲解船。离心若危旆，朝夕为君悬。

作者简介：唐人。官潭州都督。工诗善画。画山水似李思训。